|  |  |
| --- | --- |
| GRBDOPIS | OBČINA IZOLA – COMUNE DI ISOLAOBČINSKI SVET – CONSIGLIO COMUNALE***Statutarno-pravna komisija******Commissione giuridico - statutaria*** *Sončno nabrežje 8 – Riva del Sole 8**6310 Izola – Isola**Tel: 05 66 00 100, Fax: 05 66 00 110**E-mail:* *posta.oizola@izola.si**Web:* [*http://www.izola.si/*](http://www.izola.si/) |

Številka: 011-27/2017

Datum: 19. 4. 2017

**Z A P I S N I K**

***20. redne seje Statutarno-pravne komisije, dne 19. aprila 2017 ob 16.00 uri***

PRISOTNI: Breda PEČAN, Miran HROVATIN, Nina KLEVA in Manca VADNJAL

ODSOTNI: Erika SKRLIČ – se je opravičila, Gašper ČEHOVIN, Vlado MARIČ – se je opravičil

OSTALI PRISOTNI:

* Bojan medica, vodja UUOP,
* Denis Bele, direktor JP Komunala Izola d.o.o.,
* Gregor Perič, podžupan
* Mag. Irena Prodan, višja svetovalka za gospodarske javne službe, UGDIKR
* Karmen Pavlič, vodja Službe za pravne zadeve, zapisničarka
* ob 16:09 se je pridružil še mag. Tomaž Umek, vodja UGDIKR.

Predsednica je ugotovila, da je Statutarno-pravna komisija sklepčna, saj so bili prisotni 4 člani od sedmih (7).

Predsednica je odprla razpravo o dnevnem redu.

**D N E V N I R E D:**

1. Potrditev zapisnika 19. redne seje Statutarno – pravne komisije;
2. Prenos upravljanja poslovno-stanovanjskega fonda na Javno podjetje Komunala Izola d.o.o.:
3. Predlog Odloka o spremembah in dopolnitvi Odloka o ureditvi statusa Javnega podjetja Komunala Izola d.o.o. – Azienda pubblica Komunala Isola S.r.l, prva obravnava s predlogom za skrajšani postopek,
4. Predlog Sklepa o prenosu poslovno-stanovanjskega fonda v upravljanje Javnemu podjetju Komunala Izola d.o.o.;
5. Predlog Odloka o razveljavitvi Odloka o subvencioniranju dijaških prevozov (Uradne objave Občine Izola, št. 4/2009);
6. Razno.

Predlog dnevnega reda je bil soglasno sprejet, od 4 prisotnih članov komisije so se 4 opredelili, 4 so glasovali za, nihče proti.

**K točki 1**

**Potrditev zapisnika 19. redne seje Statutarno – pravne komisije**

Predsednica je odprla razpravo o zapisniku 19. seje Statutarno – pravne komisije.

Ker ni bilo drugih razpravljavcev, je predsednica razpravo zaključila in dala potrditev zapisnika na glasovanje.

Zapisnik je bil sprejet, od 4 prisotnih članov komisije so se 4 opredelili, 4 so glasovali za, nihče proti.

**K točki 2**

**Prenos upravljanja poslovno-stanovanjskega fonda na Javno podjetje Komunala Izola d.o.o.:**

1. **Predlog Odloka o spremembah in dopolnitvi Odloka o ureditvi statusa Javnega podjetja Komunala Izola d.o.o. – Azienda pubblica Komunala Isola S.r.l, prva obravnava s predlogom za skrajšani postopek,**
2. **Predlog Sklepa o prenosu poslovno-stanovanjskega fonda v upravljanje Javnemu podjetju Komunala Izola d.o.o.**

Gregor Perič je podal uvodno izčrpno pojasnilo.

Predsednica je pojasnila, da se SPK ne spušča v obravnavo vsebin določenih aktov, zato ne bodo razpravljali o 2 b) točki: Predlog Sklepa o prenosu poslovno-stanovanjskega fonda v upravljanje Javnemu podjetju Komunala Izola d.o.o..

Bojan Medica je v zvezi s predlagano spremembo odloka pojasnil pristojnosti in pooblastila občine oziroma UUOP, v katerega pristojnost spada predmetno področje in namen predlagane spremembe odloka. Nina Kleva je vprašala, ali lahko JP Komunala Izola d.o.o. sploh izvaja te naloge v zvezi z neprofitnimi stanovanji in poslovnimi prostori, v lasti občine. Bojan Medica je odgovoril, da ni zadržkov oziroma ni bilo nikjer zaslediti, da to ni možno.

Zaradi jasnosti, kakšno javno pooblastilo bo Občina Izola prenesla na JP Komunalo, Statutarno – pravna komisija predlaga sledeči **amandma k 1. členu** predloga Odloka o spremembah in dopolnitvi Odloka o ureditvi statusa Javnega podjetja Komunala Izola d.o.o.:

1. člena predloga odloka se spremeni tako, da se po novem glasi:

»V 6. členu Odloka o ureditvi statusa Javnega podjetja Komunala Izola d.o.o. – Azienda pubblica Komunala Isola S.r.l (Uradne objave Občine Izola, št. 24/11 – uradno prečiščeno besedilo) se doda nova 6. alineja, ki se glasi:

» - v zadevah upravljanja s stanovanji in poslovnimi prostori vodi in odloča na prvi stopnji upravnega postopka, skladno z zakonom, ki ureja upravni postopek.«. «

Direktor JP Komunala Izola, Denis Bele, je izrazil pomislek oziroma nejasnost pri 17. in 20. členu veljavnega odloka, nato se je v razpravo vključila Nina Kleva.

Statutarno – pravna komisija predlaga **k 2. členu predloga odloka** sledeči **amandma**:

2. člen se spremeni tako, da se glasi:

»2. člen

V 17. členu odloka se besedilo 5. alineje dopolni z besedo »notranji« tako, da se po novem glasi:

- daje soglasje k Pravilniku o notranji organizaciji javnega podjetja,«

Ker ni bilo več razpravljavcev, je predsednica razpravo o predlogu odloka zaključila in dala na glasovanje sledeče:

Statutarno – pravna komisija je obravnavala predlog Odloka o spremembi odloka o ureditvi statusa Javnega podjetja Komunala Izola d.o.o. – Azienda pubblica Komunala Izola S.r.l in sprejela sledeče:

**MNENJE**

**Statutarno-pravna komisija predlaga Občinskemu svetu, da obravnava in sprejme predlog Odloka o spremembah in dopolnitvi Odloka o ureditvi statusa Javnega podjetja Komunala Izola d.o.o. s predlaganima amandmajema po skrajšanem postopku.**

Mnenje je bilo sprejeto, od 4 prisotnih članov komisije so se 4 opredelili, 4 so glasovali za, nihče proti.

**K točki 3**

**Predlog Odloka o razveljavitvi Odloka o subvencioniranju dijaških prevozov (Uradne objave Občine Izola, št. 4/2009),** **prva obravnava s predlogom za skrajšani postopek**

Predsednica je odprla razpravo.

V razpravo sta se vključila Tomaž Umek in Miran Hrovatin.

Ker ni bilo drugih razpravljavcev, je predsednica razpravo zaključila in dala na glasovanje sledeče:

Statutarno – pravna komisija je obravnavala predlog Odloka o razveljavitvi Odloka o subvencioniranju dijaških prevozov in soglasno sprejela sledeče

**MNENJE**

**Statutarno-pravna komisija predlaga Občinskemu svetu, da obravnava in sprejme predlog Odloka o razveljavitvi Odloka o subvencioniranju dijaških prevozov, po skrajšanem postopku.**

Mnenje je bilo sprejeto, od 4prisotnih članov komisije so se 4 opredelili, 4 so glasovali za, nihče proti.

**K točki 4**

* **Razno**

Pod točko Razno ni bilo razprave.

Seja Statutarno pravne komisije se je zaključila ob 16:52 uri.

|  |  |  |
| --- | --- | --- |
| Zapisala:***Karmen PAVLIČ*** |  |  Predsednica:***Breda PEČAN*** |